Τηγανίτες νηστίσιμες
Πεντανόστιμη συνταγή για τηγανίτες με υλικά που ήδη έχουμε στο σπίτι.
1/2 φλιτζ. αλεύρι για όλες τις χρήσεις, 1/2 κουτ. γλυκού μπέικιν πάουντερ , 1/2 κουτ. γλυκού ζάχαρη, 1 τσιμπιά αλάτι, 1 κουτ. σούπας σουσάμι, 1 φλιτζ. νερό, 1 - 2 κουτ. σούπας ελαιόλαδο για το τηγάνισμα (προαιρετικά)
Για να φτιάξουμε νηστίσιμες τηγανίτες, ρίχνουμε όλα μαζί τα υλικά στον κάδο του μίξερ.Χτυπάμε σε χαμηλή ταχύτητα μέχρι να προκύψει ένας χυλός μέτριας πυκνότητας. Αν βγαίνει σφιχτός προσθέτουμε λίγο περισσότερο νερό• αν είναι πολύ αραιός ρίχνουμε λίγο ακόμη αλεύρι.Βάζουμε ένα αντικολλητικό σκεύος να ζεσταθεί πολύ καλά σε μέτρια φωτιά μαζί με το λάδι, το οποίο μπορούμε και να παραλείψουμε, αν θέλουμε οι τηγανίτες να είναι πιο ελαφριές.Παίρνουμε κουταλιές από τον χυλό και τις ρίχνουμε στο αντικολλητικό σκεύος.Ψήνουμε για 2 - 3 λεπτά. Ενδιαμέσως γυρίζουμε τις τηγανίτες ώστε να ψηθούν και από την άλλη πλευρά. Σερβίρουμε τις τηγανίτες με μέλι και καρύδια ή μέλι και κανέλα ή μαρμελάδα της αρεσκείας μας ή λιωμένη κουβερτούρα.
Αλεύρι (ζύμες),Ζάχαρη,Σουσάμι,Νηστίσιμα,Χορτοφαγικά